Fondurile europene nerambursabile pot fi folosite pentru reabilitarea termică
Joi, preşedintele Klaus Iohannis a dat aprobarea finală pentru legea care validează Ordonanţa de Urgenţă a Guvernului nr. 179/2022. Aceasta aduce amendamente şi completări la Ordonanţa de Urgenţă a Guvernului nr. 18/2009, focalizată pe îmbunătăţirea eficienţei energetice a blocurilor de locuinţe.
Conform acestei legi, pentru susţinerea financiară a reabilitării termice a blocurilor, se prevede utilizarea unei proporţii mai mari de fonduri europene nerambursabile, respectiv 90%. De asemenea, restul sumei va proveni din bugetele locale sau ale asociaţiilor de proprietari.
Prin acest act normativ, se creează o serie de excepții față de legislația curentă. Se permite finanțarea unor intervenții destinate îmbunătățirii performanței energetice a blocurilor de locuințe în perioada de programare 2021-2027.
Ce decrete a mai semnat Klaus Iohannis?
Administrația Prezidențială informează că președintele Klaus Iohannis a semnat mai multe decrete în cursul zilei de joi, 30 mai.
Printre acestea se numără:
- Decret pentru promulgarea Legii privind aprobarea Ordonanţei Guvernului nr. 24/2023 pentru completarea art. 42 din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice (PL-x 640/23.10.2023)
- Decret privind promulgarea Legii pentru aprobarea Ordonanţei Guvernului nr. 15/2024 privind aprobarea plăţii sumelor restante provenite din cotizaţii anuale către organizaţii internaţionale din domeniul transportului naval (PL-x 85/26.02.2024)
- Decret privind promulgarea Legii pentru aprobarea Ordonanţei Guvernului nr. 18/2018 privind reglementarea unor măsuri în domeniul inspecţiei economico-financiare efectuate de Ministerul Finanţelor Publice şi pentru completarea unor acte normative (PL-x 592/22.10.2018)
- Decret pentru promulgarea Legii privind aprobarea Ordonanţei de urgenţă a Guvernului nr. 179/2022 pentru modificarea şi completarea Ordonanţei de urgenţă a Guvernului nr. 18/2009 privind creşterea performanţei energetice a blocurilor de locuinţe (PL-x 92/20.02.2023)
Klaus Iohannis a mai semnat alte decrete și miercuri, 29 mai
Sursa anterior citată arată că președintele Klaus Iohannis a mai semnat și următoarele decrete:
- Decret privind promulgarea Legii pentru modificarea art. 128 alin. (2) din Legea nr. 53/2003 – Codul muncii (PL-x 388/06.06.2023)
- Decret privind promulgarea Legii pentru utilizarea autovehiculelor școlare destinate transportului elevilor din învățământul preuniversitar de stat (PL-x 156/20.03.2019)
- Decret pentru promulgarea Legii privind modificarea și completarea Legii nr. 158/2019 pentru stabilirea unor măsuri de punere în aplicare a Acordului dintre Guvernul României și Guvernul Statelor Unite ale Americii privind intensificarea cooperării în prevenirea și combaterea infracțiunilor grave, semnat la 5 octombrie 2015 la Washington, D.C., precum și pentru modificarea și completarea unor acte normative (PL-x 141/18.03.2024)
- Decret pentru promulgarea Legii privind aprobarea Ordonanței Guvernului nr. 4/2024 pentru modificarea și completarea Ordonanței Guvernului nr. 43/1997 privind regimul drumurilor (PL-x 76/26.02.2024)
- Decret privind promulgarea Legii pentru modificarea și completarea Ordonanței de urgență a Guvernului nr. 195/2002 privind circulația pe drumurile publice (PL-x 372/30.05.2023)
- Decret pentru promulgarea Legii privind aprobarea Ordonanței de urgență a Guvernului nr. 35/2023 pentru modificarea și completarea unor acte normative privind domeniul străinilor și azilului în România (PL-x 416/19.06.2023)